5. klase

**Modulis: Uzplaukums digitālā vidē**

**Tēma: Sociālie tīkli**

**Tēmas atsegums**

**Tēmas apguve strukturēta divās nodarbībās:**

1. nodarbība - Palikt drošībā

2. nodarbība - Fiziskais paštēls

**Tēmas apguves mērķi**

***Zināšanas: veicināt sapratnes veidošanos par to,***

* kādu ietekmi atstāj kāds emocionālajiem vai fiziskās vardarbības veidiem (tostarp kiberterorizēšana);
* ka vardarbības lieciniekiem ir pienākumu ziņot par emocionālu vai fizisku vardarbību;
* zina, kur saņemt palīdzību, ja ir cietis no emocionālas vai fiziskas vardarbības;
* kādi tikumi veicina atbildību, lietojot sociālos tīklus;
* kādus riskus rada sociālo tīklu izmantošana;
* kādas ir viņu tiesības, pienākumi un iespējas tiešsaistē, ietverot to, ka adekvāta uzvedība sagaidāma visos kontekstos, tostarp tiešsaistē.

***Morālās prasmes: sekmēt šādu morālo ieradumu veidošanos skolēnos:***

* paust pozitīvas jūtas par sevi, lai stiprinātu savu identitāti un novērtētu pozitīvos tikumus un iezīmes sevī un citos;
* pienācīgi reaģēt situācijās, kad tiešsaistē radusies nepatīkama situācija, tostarp kā nešaubīgi meklēt atbalstu, ziņot valdošajām iestādēm un platformu administratoriem;
* prast noteikt personīgās vērtības un skaidras robežas dažādās dzīves jomās, kurās viņi grib saglabāt privātumu; stratēģijas personīgās informācijas un tiešsaistē izvietoto attēlu pārvaldībai, tostarp sociālajos tīklos;
* atpazīt pozitīvas un veselīgas draudzības iezīmes (jebkurā kontekstā, tostarp tiešsaistē), kas ietver uzticēšanos, cieņu, atklātību, laipnību, dāsnumu, robežas, privātumu, piekrišanu un konfliktu risināšanu, salīgšanu un attiecību pārtraukšanu, kas ietver arī dažādus attiecību veidus (un neattiecas uz seksualitāti).

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Cilvēka cieņa, brīvība, kultūra | Rūpes, patiesība, miers, harmonija, saskaņa |
| **Tikumi** | Godīgums, taisnīgums, gudrība, mērenība, drosme | Kritiska spriestspēja, draudzīgums, atklātība, iejūtība, pazemība |

**Tikumu praktizēšanas iespējas**

Tēmu iespējams praktizēt laikā, kad atzīmēta Vispasaules Drošāka interneta diena (DID), lai aktualizētu jautājumu par drošību internetā. Papildus piedāvātajiem materiāliem var izmantot informāciju <https://drossinternets.lv/lv/posts>, ko nodrošina Latvijas Drošāka interneta centrs. Centrs piedāvā arī dažādas nodarbības, kuras tiek organizētas skolēniem. Skolēni tēmas ietvaros var veidot plakātus vai stendus, kurus var izvietot savā izglītības iestādē, kas informē ikvienu tās apmeklētāju par drošību un rūpēm, lietojot dažādus sociālos tīklus.

**Citi ieteikumi tēmas apgūšanas laikā**

* Nodarbību plānos iekļautais aktivitāšu izpildes laiks var variēt atbilstoši kopējam klases darba tempam un pieejamajiem resursiem. Skolotājam ir iespējams atsevišķas nodarbības plāna aktivitātes nerealizēt.